32002R1337
L 195/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1337/2002 НА КОМИСИЯТА
от 23 юли 2002 година
за изменение на Регламент (ЕО) № 76/2002 въвеждащ предварителен надзор на Общността върху вноса на някои железни и стоманени продукти, обхванати от Договорите за ЕОВС и ЕО, произхождащи от някои трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3285/94 на Съвета от 22 декември 1994 г. относно общите правила за внос и за отмяна на Регламент (ЕО) № 518/94 (1), последно изменен с Регламент (ЕО) № 2474/2000 (2), и по-специално член 11 от него,
като взе предвид Регламент (ЕО) № 519/94 на Съвета от 7 март 1994 г. относно общите правила за внос от някои трети страни и за отмяна на Регламенти (ЕИО) № 1765/82, (ЕИО) № 1766/82 и (ЕИО) № 3420/83 (3), последно изменен с Регламент (ЕО) № 1138/98 (4), и по-специално член 9, параграф 1 от него,
след консултация с комитетите, създадени по силата на горепосочените регламенти,
като има предвид, че:
(1)
На 20 март 2002 г. САЩ приложиха предохранителна мярка „секция 201“ под формата на тарифните квоти и на допълнителнит мита, включени между 8 % и 30 % ad valorem, върху различни категории на стоманени продукти. Тези строги американски ограничения създават условия за възможно значително заобикаляне на вноса на въпросните продукти от САЩ за пазара на Общността, като с това заплашват да причинят щети на производителите от Общността.
(2)
Регламент (ЕО) № 560/2002 на Комисията (5), последно изменен с Регламент (ЕО) № 1287/2002 (6), създаде временни предохранителни мерки по отношение на вноса в Общността на петнадесет категории стоманени продукти, при които Комисията е наблюдавала значително нарастване на вноса в Общността по време на периода 1998-2001 г. и отчете на предварителен етап, че съществуват ясни доказателства, че едно такова покачване на вноса, осъществяван предимно на ниски цени, заплашва да причини вреди на производителите от Общността. Комисията заключи също така, че ръстът на вноса е причинен от заобикаляне на търговските канали, произтичащо от все по-протекционистката позиция на САЩ. Освен това, Комисията понастоящем извършва „предпазна“ проверка, която се отнася за продуктите, визирани от тези временни мерки, както и за шест допълнителни категории продукти.
(3)
Статистиките за външната търговия на Общността не се на разположение в сроковете, установени от Регламент (ЕО) № 1917/2000 на Комисията от 7 септември 2000 г. за определяне на разпоредби за приложение на Регламент (ЕО) № 1172/95 на Съвета по отношение на статистиката за външната търговия (7), изменен с Регламент (ЕО) № 1669/2001 (8).
(4)
Регламент (ЕО) № 76/2002 на Комисията (9) въвежда предварителен надзор на Общността върху вноса на някои стоманени продукти, регулирани от Договорите за ЕОВС и ЕО. Продуктите, визирани от този регламент, същевременно, не отговарят с точност на тези, визирани от американските предохранителни мерки. Освен това, този регламент не се прилага за вноса, произхождащ от страните участнички в Европейската асоциация за свободен обмен (AELE), нито за този, произхождащ от трети страни по споразумение в рамките на Европейското икономическо пространство (ЕИП), нито също вноса, произхождащ от Турция. Във връзка с това, изглежда необходимо да се разполага със статистическа информация, която да позволи бърз анализ на тенденциите за вноса на всички продукти от желязо и стомана, независимо от географския им произход, способни да станат предмет на търговско пренасочване в посока към Общността, след налагането на гореупоменатите американски мерки.
(5)
Поради това е удачно да се разшири приложното поле на предварителния надзор както по отношение на визираните продукти, така и на географския им произход.
(6)
Вследствие на това Регламент (ЕО) № 76/2002 трябва да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 76/2002 се изменя, както следва:
1.
В член 1, параграф 1 се заменя от следния текст:
„1. Освобождаването за свободно обръщение в Общността на продукти от желязо и стомана, обхванати от Договорите за ЕОВС и ЕО и изброени в приложение I, се извършва при условие, че е осъществен предварителен надзор от страна на Общността в съответствие с членове 11 и 12 от Регламент (ЕО) № 3285/94 и членове 9 и 10 от Регламент (ЕО) № 519/94. Това важи за целия внос с произход от трети страни. За продуктите, които са обект на споразумение за двойна проверка, сключено между трета държава и Общността, важат условията, установени от споразумението за двойна проверка, а не на настоящия регламент.“
2.
Приложението се заменя от приложението към настоящия регламент.
Член 2
Настоящият регламент влиза в сила на осмия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юли 2002 година.